ประกาศคณะกรรมการกํากับหลักทรัพย์และตลาดหลักทรัพย์ที่ กน. 15/2544เรื่อง หลักเกณฑ์ เงื่อนไข และวิธีการในการซื้อหรือมีหุ้นเพื่อเป็นทรัพย์สินของบริษัทจัดการ อาศัยอํานาจตามความในมาตรา 14 มาตรา 98(7) (ข) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ ให้ยกเลิก (1) ประกาศคณะกรรมการกํากับหลักทรัพย์และตลาดหลักทรัพย์ เรื่อง หลักเกณฑ์เงื่อนไข และวิธีการในการผ่อนผันให้บริษัทหลักทรัพย์ซื้อหรือมีหุ้น ลงวันที่ 24 สิงหาคม พ.ศ. 2535 (2) ประกาศคณะกรรมการกํากับหลักทรัพย์และตลาดหลักทรัพย์ เรื่อง หลักเกณฑ์เงื่อนไข และวิธีการในการผ่อนผันให้บริษัทหลักทรัพย์ซื้อหรือมีหุ้น (ฉบับที่ 2) พ.ศ. 2536 ลงวันที่27 สิงหาคม พ.ศ. 2536 (3) ประกาศคณะกรรมการกํากับหลักทรัพย์และตลาดหลักทรัพย์ ที่ กก. 9/2538เรื่อง หลักเกณฑ์ เงื่อนไข และวิธีการในการผ่อนผันให้บริษัทหลักทรัพย์ซื้อหรือมีหุ้น (ฉบับที่ 3) พ.ศ. 2538 ลงวันที่ 5 มิถุนายน พ.ศ. 2538 (4) ประกาศคณะกรรมการกํากับหลักทรัพย์และตลาดหลักทรัพย์ ที่ กธ. 23/2540เรื่อง หลักเกณฑ์ เงื่อนไข และวิธีการในการผ่อนผันให้บริษัทหลักทรัพย์ซื้อหรือมีหุ้น (ฉบับที่ 4)ลงวันที่ 17 พฤษภาคม พ.ศ. 2540ข้อ ๒ ในประกาศนี้ "บริษัทจัดการ" หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนรวม และบริษัทจํากัดหรือบริษัทมหาชนจํากัดตามข้อ 2(6) แห่งกฎกระทรวง ฉบับที่ 15 (พ.ศ. 2543) ออกตามความในพระราชบัญญัติหลักทรัพย์และตลาดหลักทรัพย์พ.ศ. 2535 ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนส่วนบุคคล "บริษัท" หมายความว่า บริษัทจํากัด บริษัทมหาชนจํากัด และให้หมายความรวมถึงนิติบุคคลที่มีกฎหมายเฉพาะจัดตั้งขึ้นโดยมีวัตถุประสงค์ในการประกอบธุรกิจ "นายทะเบียนสมาชิก" หมายความว่า บุคคลที่ได้รับการแต่งตั้งจากบริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนส่วนบุคคล ให้จัดทําและส่งรายงานให้แก่สมาชิกของกองทุนสํารองเลี้ยงชีพตามที่กําหนดในข้อ 20 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 14/2543 เรื่อง หลักเกณฑ์ เงื่อนไข และวิธีการจัดการกองทุนส่วนบุคคล ลงวันที่ 4 เมษายน พ.ศ. 2543 "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๓ บริษัทหลักทรัพย์ที่ได้รับอนุญาตให้ประกอบการจัดการกองทุนรวม และถือหรือมีไว้ซึ่งหุ้นเป็นของตนเองต่อไปได้ตามมาตรา 325 อาจขอผ่อนผันจากสํานักงานให้ซื้อหรือมีไว้ซึ่งหุ้นที่ออกใหม่ได้ตามหลักเกณฑ์ เงื่อนไข และวิธีการดังต่อไปนี้ (1) เป็นการได้มาเนื่องจากบริษัทหลักทรัพย์ดังกล่าวใช้สิทธิซื้อหุ้นเพิ่มทุนที่ออกใหม่ตามสิทธิที่ได้รับจัดสรรตามส่วนจํานวนหุ้นที่ตนถืออยู่ตามมาตรา 325 ทั้งนี้ ต้องเป็นการใช้สิทธิซื้อหุ้นเพิ่มทุนที่ออกใหม่เพียงครั้งเดียวนับตั้งแต่วันที่พระราชบัญญัติหลักทรัพย์และตลาดหลักทรัพย์ พ.ศ. 2535 มีผลใช้บังคับ (2) จํานวนหุ้นที่บริษัทหลักทรัพย์ดังกล่าวได้มาตาม (1) หากจําหน่ายหุ้นไปเท่าใดก็ให้ได้รับผ่อนผันให้ถือหรือมีไว้เพียงเท่าจํานวนหุ้นที่เหลือนั้น (3) บริษัทหลักทรัพย์ดังกล่าวต้องจัดทํารายงานการได้มาซึ่งหุ้นตาม (1) รวมทั้งการจําหน่ายหุ้นที่ถือหรือมีไว้เป็นของตนเองตามมาตรา 325 และตาม (1) แต่ละรายการ โดยระบุวัน เดือน ปี จํานวน และราคาหุ้นที่ได้มาหรือจําหน่ายไป แล้วแต่กรณี และส่งให้สํานักงานเป็นรายเดือนภายในสิบสี่วันนับตั้งแต่วันถัดจากวันสุดท้ายของเดือนข้อ ๔ หุ้นที่บริษัทจัดการอาจซื้อหรือมีไว้เพื่อเป็นทรัพย์สินของบริษัทจัดการต้องเป็นหุ้นของบริษัทดังต่อไปนี้ (1) บริษัทที่ประกอบธุรกิจให้บริการเกี่ยวกับการพัฒนาระบบงานด้านคอมพิวเตอร์ เช่น การออกแบบและพัฒนาระบบงาน การพัฒนาโปรแกรม การติดตั้งโปรแกรม การอบรมการใช้งาน การปรับปรุงดูแลการทํางานของโปรแกรมที่ได้พัฒนาและใช้งานแล้ว และการให้คําปรึกษาเกี่ยวกับการใช้เครื่องคอมพิวเตอร์และโปรแกรมคอมพิวเตอร์ เป็นต้น (2) บริษัทที่ประกอบธุรกิจให้บริการด้านการรวบรวมและประมวลผลข้อมูล และการนําเสนอข้อมูลข่าวสารในรูปแบบต่าง ๆ (3) บริษัทที่ประกอบธุรกิจเป็นนายทะเบียนหลักทรัพย์ หรือนายทะเบียนสมาชิก (4) บริษัทที่ประกอบธุรกิจการจัดอันดับความน่าเชื่อถือ หรือบริษัทที่อยู่ระหว่างยื่นคําขอรับความเห็นชอบให้ประกอบธุรกิจเป็นสถาบันจัดอันดับความน่าเชื่อถือจากสํานักงาน (5) บริษัทที่ประกอบธุรกิจการให้คําแนะนําหรือให้บริการด้านงานสนับสนุน (back office) แก่บริษัทอื่น อันได้แก่ งานปฏิบัติการ งานบัญชีและการเงิน งานธุรการ งานเทคโนโลยีสารสนเทศ งานทรัพยากรบุคคล งานตรวจสอบภายใน งานกํากับดูแลการปฏิบัติงาน (compliance) หรืองานสนับสนุนที่มีลักษณะคล้ายคลึงกับงานดังกล่าว (6) บริษัทที่ประกอบธุรกิจประเภทการเป็นนายหน้าประกันชีวิต ทั้งนี้ การประกอบธุรกิจดังกล่าวจะต้องได้รับอนุญาตตามกฎหมายว่าด้วยประกันชีวิตด้วย (7) บริษัทที่ประกอบธุรกิจที่เกี่ยวข้องกับการพัฒนาธุรกิจหลักทรัพย์ซึ่งไม่มีความขัดแย้งทางผลประโยชน์กับธุรกิจการจัดการลงทุนตามที่สํานักงานกําหนดหรือให้ความเห็นชอบข้อ ๕ การซื้อหรือมีไว้ซึ่งหุ้นของบริษัทตามข้อ 4 ให้เป็นไปตามหลักเกณฑ์และเงื่อนไขดังต่อไปนี้ (1) บริษัทดังกล่าวต้องมิใช่ผู้ออกหลักทรัพย์หรือตราสารอื่นใดที่บริษัทจัดการลงทุนไว้เพื่อเป็นทรัพย์สินของกองทุนรวม หรือของลูกค้ากองทุนส่วนบุคคลที่บริษัทจัดการนั้นเป็นผู้รับผิดชอบดําเนินการ (2) บริษัทจัดการต้องไม่ลงทุนในหรือมีไว้ซึ่งหุ้นของบริษัทดังกล่าวเพื่อบริษัทจัดการในลักษณะที่เป็นรายการระหว่างบริษัทจัดการกับกองทุนรวมหรือกองทุนส่วนบุคคลที่บริษัทจัดการนั้นเป็นผู้รับผิดชอบดําเนินการ เว้นแต่มีเหตุจําเป็นและสมควรโดยได้รับการผ่อนผันจากสํานักงานในกรณีของกองทุนรวม หรือได้รับความยินยอมเป็นลายลักษณ์อักษรจากลูกค้ากองทุนส่วนบุคคลก่อนการลงทุนหรือมีไว้ซึ่งหุ้นดังกล่าวในกรณีของกองทุนส่วนบุคคล (3) มูลค่าของหุ้นที่จะขอผ่อนผันเมื่อรวมกับมูลค่าหุ้นของทุกบริษัทที่บริษัทจัดการได้รับการผ่อนผันแล้วต้องไม่เกินร้อยละยี่สิบของส่วนของผู้ถือหุ้นของบริษัทจัดการ ทั้งนี้ ให้คํานวณมูลค่าหุ้นตามราคาที่บริษัทจัดการได้มาซึ่งหุ้นนั้นข้อ ๖ การซื้อหรือมีไว้ซึ่งหุ้นของบริษัทตามข้อ 4(4) จะต้องไม่เกินร้อยละสิบของจํานวนหุ้นที่จําหน่ายได้แล้วทั้งหมดของบริษัทนั้น ในกรณีที่บริษัทจัดการซื้อหรือมีไว้ซึ่งหุ้นของบริษัทตามข้อ 4(1) (2) (3) (5) (6) หรือ (7) มีจํานวนเกินร้อยละห้าสิบ ให้ถือว่าบริษัทจัดการประกอบกิจการอื่นที่มิใช่ธุรกิจหลักทรัพย์ในประเภทที่ได้รับอนุญาต และต้องได้รับอนุญาตจากคณะกรรมการ ก.ล.ต. ตามมาตรา 98(8) ข้อ ๗ ให้บริษัทจัดการรายงานการซื้อหรือมีไว้ หรือจําหน่ายไปซึ่งหุ้นของบริษัทตามข้อ 4 ให้สํานักงานทราบภายในวันทําการถัดจากวันที่ซื้อหรือมีไว้ หรือจําหน่ายไปซึ่งหุ้นนั้น โดยระบุชื่อของบริษัท อัตราร้อยละของจํานวนหุ้นที่ซื้อหรือมีไว้ต่อจํานวนหุ้นที่จําหน่ายได้แล้วทั้งหมดของบริษัท และอัตราร้อยละของมูลค่าของหุ้นที่ซื้อหรือมีไว้รวมกับหุ้นของทุกบริษัทที่บริษัทจัดการถืออยู่ต่อส่วนของผู้ถือหุ้นของบริษัทจัดการนั้น และในกรณีที่เป็นการซื้อหรือมีไว้ซึ่งหุ้นของบริษัทดังกล่าวครั้งแรก ให้ระบุรายละเอียดเกี่ยวกับธุรกิจหลักและขอบเขตการดําเนินธุรกิจของบริษัทดังกล่าวด้วยข้อ ๘ ในกรณีที่บริษัทจัดการซื้อหรือมีไว้ซึ่งหุ้นที่บริษัทตามข้อ 4 เป็นผู้ออก และต่อมาบริษัทจัดการลงทุนในหรือมีไว้ซึ่งหลักทรัพย์หรือตราสารอื่นใดที่บริษัทดังกล่าวเป็นผู้ออก เพื่อเป็นทรัพย์สินของกองทุนรวมหรือของลูกค้ากองทุนส่วนบุคคลที่บริษัทจัดการนั้นเป็นผู้รับผิดชอบดําเนินการ ให้การได้รับผ่อนผันการซื้อหรือมีไว้ซึ่งหุ้นของบริษัทดังกล่าวเป็นอันสิ้นสุดลง เว้นแต่ในกรณีมีเหตุจําเป็นและสมควร บริษัทจัดการอาจขอผ่อนผันจากสํานักงานให้มีไว้ซึ่งหุ้นของบริษัทดังกล่าวต่อไปได้โดยยื่นขอผ่อนผันก่อนการลงทุนในหรือมีไว้ซึ่งหลักทรัพย์หรือตราสารดังกล่าว เพื่อเป็นทรัพย์สินของกองทุนรวมหรือของลูกค้ากองทุนส่วนบุคคลข้อ ๙ ประกาศนี้ให้ใช้บังคับตั้งแต่วันที่ 16 มิถุนายน พ.ศ. 2544 เป็นต้นไปผู้มีอํานาจลงนาม - ประกาศ ณ วันที่ 6 มิถุนายน พ.ศ. 2544 (นายสมคิด จาตุศรีพิทักษ์)รัฐมนตรีว่าการกระทรวงการคลังประธานกรรมการ คณะกรรมการกํากับหลักทรัพย์และตลาดหลักทรัพย์